DUAMFALI TAMI KIMAL: Kellufinge pu allkütukelu ñi piwkentukuafiel tañi kimürpuel ka ñi inayafiel.
CHUMAFUYMI
Kellufinge pu allkütukelu ñi kidu ngüneduamuwal. Feypiafuymi kiñeke ramtun, fey kelluafimi pu che ñi peal chem ñi mülen tañi piwke mu.
Yafültukufinge pu che ñi küme femal. Ngülamtufinge pu allkütukelu ñi ramtuwal: "¿Chumngelu (chemu) femken kümeke dungu?". Kellufinge engün ñi küpa femal kümeke dungu fente ñi piwkeyefiel ta Jewba, pu chafche ka Biblia ñi kimeltun. Pengelelfinge ñi fente kümen Biblia tañi ngülam. Yewelkalayafimi, illkutulayafimi ka illamkalayafimi engün. Femngechi dewle tami feypin, kom piwke mu yafüluwayngün ñi küme femal.
Kellufinge pu che tañi küpa kimal chem rakiduamkey Jewba. Feypinge chumngechi Biblia tañi kimeltukeel ka ñi ngülamtukeel pengelelkeeiñmu Jewba ñi chumngen ka fente taiñ piwkeyeetew. Kellufinge pu allkütukelu ñi ngüneduamal chem ñi rakiduamken Jewba ka ñi küpa ayüwelafiel.